રિયાલિટી શો અમેરિકાઝ નેક્સ્ટ ટોપ મોડલનો ભાગ રહ્યા બાદ નરગિસ ફકરીએ નક્કી કર્યું કે તેને અભિનેત્રી બનવું છે અને તે ભારત આવી ગઇ. તેની પહેલી ફિલ્મ ‘રોકસ્ટાર’ સુપરહિટ રહી. અત્યાર સુધી પાંચ ફિલ્મો કરી ચૂકેલી નરગિસ તાજેતરમાં હોલિવૂડની ફિલ્મ ‘સ્પાઇ’માં દેખાઇ, જે તેના માટે એક ઉપલબ્ધિ છે. તે હાલમાં એક હિન્દી ફિલ્મ ‘અઝહર’ ઉપરાંત કેટલીક દક્ષિણ ભારતીય ફિલ્મો પણ કરી રહી છે. તે કહે છે દરેક વ્યક્તિની ઇચ્છા હોલિવૂડની ફિલ્મો કરવાની હોય છે અને એમ પણ મૂળ રીતે તો હું અમેરિકી છું. હું ખુશ છું કે મને આ ફિલ્મ કરવાનો મોકો મળ્યો.